CELEX: 62009CA0025
Language: fi
Date: 2010-02-25 00:00:00
Title: Asia C-25/09: Unionin tuomioistuimen tuomio (viides jaosto) 25.2.2010 (Fővárosi Bíróságin (Unkarin tasavalta) esittämä ennakkoratkaisupyyntö) — Sió-Eckes Kft. v. Mezőgazdasági és Vidékfejlesztési Hivatal Központi Szerve (Yhteinen maatalouspolitiikka — Asetus (EY) N:o 2201/96 — Hedelmä- ja vihannesjalostealan yhteinen markkinajärjestely — Asetus (EY) N:o 1535/2003 — Hedelmä- ja vihannesjalostealan tukijärjestelmä — Jalosteet — Sokeriliemeen ja/tai omaan liemeen säilötyt persikat — Lopputuotteet)

17.4.2010   
            
            
               FI
            
            
               Euroopan unionin virallinen lehti
            
            
               C 100/7
            
         Unionin tuomioistuimen tuomio (viides jaosto) 25.2.2010 (Fővárosi Bíróságin (Unkarin tasavalta) esittämä ennakkoratkaisupyyntö) — Sió-Eckes Kft. v. Mezőgazdasági és Vidékfejlesztési Hivatal Központi Szerve
   (Asia C-25/09) (1)
   
   (Yhteinen maatalouspolitiikka - Asetus (EY) N:o 2201/96 - Hedelmä- ja vihannesjalostealan yhteinen markkinajärjestely - Asetus (EY) N:o 1535/2003 - Hedelmä- ja vihannesjalostealan tukijärjestelmä - Jalosteet - Sokeriliemeen ja/tai omaan liemeen säilötyt persikat - Lopputuotteet)
   2010/C 100/10
   Oikeudenkäyntikieli: unkari
   
      Ennakkoratkaisua pyytänyt tuomioistuin
   
   Fővárosi Bíróság
   
      Pääasian asianosaiset
   
   
      Kantaja: Sió-Eckes Kft.
   
      Vastaaja: Mezőgazdasági és Vidékfejlesztési Hivatal Központi Szerve
   
      Oikeudenkäynnin kohde
   
   Ennakkoratkaisupyyntö — Fővárosi Bíróság (Unkari) — Hedelmä- ja vihannesjalostealan yhteisestä markkinajärjestelystä 28.11.1996 annetun neuvoston asetuksen 2201/96EY (EYVL L 297, s. 29) 2 artiklan 1 kohdan, neuvoston asetuksen (EY) N:o 2201/96 soveltamista koskevista yksityiskohtaisista säännöistä hedelmä- ja vihannesjalostealan tukijärjestelmän osalta 29.8.2003 annetun komission asetuksen 1535/2003/EY (EYVL L 218, s. 14) 2 artiklan 1 kohdan ja tuotantotukijärjestelmään kuuluvien sokeriliemeen ja omaan liemeen säilöttyjen persikoiden vähimmäislaatuvaatimuksista 28.7.1989 annetun komission asetuksen 2320/89/ETY (EYVL L 220, s. 54) 3 artiklan tulkinta — Persikkahedelmäliha, jota tuotetaan hedelmä- ja vihannesjalostealan tukijärjestelmän puitteissa — Tukijärjestelmän soveltaminen persikkavalmisteisiin, joita tarjotaan myytäväksi muissa kuin asetuksessa (ETY) N:o 2320/89 säädetyissä muodoissa, sekä eri tuotantovaiheissa syntyviin puolivalmisteisiin, jotka on tarkoitettu edelleen jalostettaviksi
   
      Tuomiolauselma
   
   
               1)
            
            
               Hedelmä- ja vihannesjalostealan yhteisestä markkinajärjestelystä 28.10.1996 annetun neuvoston asetuksen (EY) N:o 2201/96, sellaisena kuin se on muutettuna 1.3.2004 annetulla komission asetuksella (EY) N:o 386/2004, 2 artiklan 1 kohtaa on tulkittava siten, että tässä säännöksessä tarkoitettuun tukeen kelpoinen on tuote, joka kuuluu johonkin tämän asetuksen, sellaisena kuin se on muutettuna, liitteessä I luetelluista CN-koodeista, CN 2008 70 92 mukaan lukien, ja joka vastaa tässä asetuksessa, luettuna yhdessä neuvoston asetuksen (EY) N:o 2201/96 soveltamista koskevista yksityiskohtaisista säännöistä hedelmä- ja vihannesjalostealan tukijärjestelmän osalta 29.8.2003 annetun komission asetuksen (EY) N:o 1535/2003, sellaisena kuin se on muutettuna asetuksella N:o 386/2004, ja tuotantotukijärjestelmään kuuluvien sokeriliemeen ja omaan liemeen säilöttyjen persikoiden vähimmäislaatuvaatimuksista 28.7.1989 annetun komission asetuksen (ETY) N:o 2320/89, sellaisena kuin se on muutettuna 22.5.2001 annetulla komission asetuksella (EY) N:o 996/2001, olevaa määritelmää ”sokeriliemeen tai omaan liemeen säilötyt persikat”.
            
         
               2)
            
            
               Persikoiden jalostuksen jossakin vaiheessa syntyvää tuotetta voidaan pitää asetuksessa N:o 2201/96 ja asetuksessa N:o 1535/2003, sellaisina kuin ne ovat muutettuina, tarkoitettuna lopputuotteena, mikäli sillä on asetuksen N:o 1535/2003, sellaisena kuin se on muutettuna, 2 artiklan 1 kohdassa määritellyt ominaisuudet.
            
         
      (1)  EUVL C 82, 4.4.2009.